抗北上熱潮 緊守咖啡店 陳豪買舖Hold住先:大環境唔理想
「咖啡王子」陳豪前晚生日開工,獲拍檔宣萱及黃宗澤等驚喜慶生。提到經濟差出現結業潮,陳豪慶幸咖啡店生意還好,不過不失,但擴充甚至買舖會步步為營:「依家就係買咗舖嗰啲出事。」
視帝陳豪前晚在灣仔為邵氏網劇《執法者們》開工度過生日,黃宗澤(Bosco)、宣萱及樂易玲等送上蛋糕和唱生日歌為他慶祝。面上有傷痕化妝的Bosco被問到是否遭宣萱打傷?他笑指是被陳豪所傷,但也要前來為他慶祝。陳豪指劇組安排了半天假讓他與家人慶祝,仔女合奏生日歌,又各自設計了陶瓷咖啡杯送給他,他待5月完成拍攝後,再視乎是否有時間偕太太外遊享受二人世界。
講到生日願望,陳豪希望經濟好轉及世界和平,面對市道不景,問經營咖啡店的他可有困難?他說:「還好,唔係好好又唔係好差,守得都OK。」他指北上消費熱潮對生意沒有太大影響,因為咖啡店是低消費行業:「好多人都講過,租金如果可以調整少少,就可以製造生存空間畀商戶。」早前曾提過有意擴充咖啡店的他直言步步為營:「大環境唔太理想下,見到好多機會,有好多吉舖靚位走出嚟,雖然有呢個打算,但係等租金唔太高、環境又唔錯先做。」問到會否自己買舖?他說:「依家就係買咗舖頭嗰啲出事,佢哋有風光嘅時候,大家都冇諗過會有咁嘅情況出現,坦白講,大家都係咬實牙關緊守。」
宣萱揀好男人 Bosco冇份
至於宣萱和Bosco與陳豪相識多時,但原來同是首次親身為他慶生,宣萱更專誠返劇組祝賀,誠意十足,她說:「合作咗好耐,佢係我了解嘅一個好男人。」言下之意,「一個好男人」明顯沒有Bosco份,他對此亦笑說:「冇計我嘅?不過,我畀人打到咁,梗係衰男人啦!」宣萱即解釋與他之前只合作過兩套劇,對他的了解並不算深。
本文連結 : https://orientaldaily.on.cc/content/娛樂/odn-20240418-0418_00282_021/抗北上熱潮-緊守咖啡店--陳豪買舖Hold住先:大環境唔理想